2014. aasta Ebola viirushaiguse epideemia

2014.–2015. aasta Lääne-Aafrika Ebola viirushaiguse epideemia all peetakse silmas 2014. aasta märtsis avastatud inimeste Ebola viirushaiguse puhangut, mille põhjustajaks on Ebola viirus. Haiguspuhang sai alguse 2013. aasta detsembris Guineast ja kandus tõenäoliselt nakatunud inimestega edasi Libeeriasse ja Sierra Leonesse.

Ebola kahtlusega patsiente oli ka Burkina Fasos, Beninis, Ghanas, Saudi Araabias ja Indias. Septembrikuu seisuga oli üksikuid Ebola viirushaigusse nakatumise juhtumeid tuvastatud ka Hispaanias ja USA-s. 2014. aasta oktoobri seisuga on väiksem haiguspuhang tuvastatud ka Malis. WHO möönis ebolapuhangu leviku alahindamist ja pidas tõenäoliseks, et järgmisel kolmel kuul (oktoober kuni detsember 2014) võib ebolahaigete arv ületada 20 000 piiri.

22. detsembri seisuga 2014 on Maailma Tervishoiuorganisatsioon ja vastavad valitsusasutused teatanud 19 374 haiguskahtlusega avastatud juhtumist ja 7533 avastatud surmast.

Käimasoleva ebolaepideemia ajal arvatakse ebolasse surnud inimeste suremuseks 46%.

2014. aasta Ebola viirushaiguse epideemia jätkus ka 2015. aastal. UNMEER-i 2. jaanuari raporti kohaselt on kolmes suurema levikuga riigis kokku 20 206 ebola haiguskahtlusega, võimaliku haiguskahtlusega ja kinnitatud ebola haigusjuhtumit ning 7905 ebolasse surnud inimest. Seisuga 7. jaanuar 2015 oli Haiguste Kontrolli ja Tõrje Keskuse andmetel registreeritud 21 121 haigusjuhtu, sh 13408 laboratoorselt kinnitatud juhtu ja 8304 surmajuhtu. Seisuga 11. märts 2015 on WHO andmetel registreeritud 24 282 Ebola viirushaiguse juhtu, neist 9976 lõppes surmaga.

Jaanuaris 2016 kuulutas WHO Libeeria ametlikult Ebola-vabaks. Kuna Guinea ja Sierra Leone oli juba eelmise aasta lõpus haigusvabadeks arvatud, siis sellega arvati Ebola viirushaiguse epideemia ametlikult lõppenuks. Samas ei välistatud võimalike uute juhtumite avastamist.

Epideemia 

2014. aasta Ebola viirushaiguse epideemia alguseks Lääne-Aafrikas loetakse osade allikate alusel 2014. aasta märtsi, kuigi haigusjuhtudest oli teateid juba ka veebruaris. Epidemioloogilised uuringud aga seostavad laboratoorselt kinnitatud haigusjuhte juba detsembris 2013 alanud viirusepuhangu ja sellest tingitud surmajuhtumitega. Ajakirja The New England Journal of Medicine uurijate arvates on esimeseks Ebola viirushaiguse kahtlusega isikuks (nullpatsient) 6. detsembril 2013 Meliandous (Guéckédou) surnud kaheaastane ebolahaige poisslaps Émile Ouamouno.

Ebola viirushaiguse puhangu põhjustanud viiruse tüvi omab 2014. aasta aprilli seisuga Ebola viirusega 98% homoloogiat.

Ebola kahtlusega tervishoiutöötaja (patsient S14) Guéckédoust võis 2014. aasta veebruaris põhjustada Ebola viiruse leviku Macentasse, Nzérékoré ja Kissidougousse.

10. märtsil 2014 teatasid Guéckédou ja Macenta haiglad ja tervishoiuasutused Guinea tervishoiuministeeriumi (Ministry of Health of Guinea) saladuslikest haigusjuhtumitest, mida iseloomustasid palavik, kõhulahtisus, oksendamine ja suur suremus. Patsientidelt võeti ilma teadliku nõusolekuta uuringuteks verd.

13. nädalaks oli kliinilise diagnoosi alusel Guéckédou, Macenta ja Kissidougou prefektuurides 111 võimalikku ja 79 Ebola viirushaiguse surmajuhtu. 

ÜRO Lastefondi UNICEF-i 24. märtsi 2014 teate kohaselt oli Guineas Ebola viirusega nakatunud 80 inimest ja nendest Ebola viirushaigusse surnud 59 inimest.

WHO kogutud ja avaldatud statistika

2015

2014  

WHO juunikuu statistika alusel on Lääne-Aafrikas Guineas (rahvastik seisuga 2014: 10,63 mln), Sierra Leones (rahvastik seisuga 2013: 6,2 mln), Libeerias (rahvastik seisuga 2011: hinnanguliselt 4,13 mln), Nigeerias (rahvastik seisuga 2013: hinnanguliselt 177,2 mln) ja veel mitmes riigis registreerinud juba enam kui viissada Ebola viirusega nakatunud patsienti ja enam kui kolmsada surmajuhtumit.

Ebola haigusjuhtude klassifikatsioon (WHO) 

Ebola viirusega nakatunud ja viirushaigust põdevate inimeste kohta statistilise andmete kogumise ja töötlemise tarvis on WHO kinnitanud ebolajuhtumi klassifikatsioonid: 

Juunis 2014 kuulutas organisatsioon Piirideta Arstid ebolaepideemiaga võitlemise nurjunuks.

Augustis 2014 kuulutas Libeeria president Ellen Johnson Sirleaf riigis ebolaepideemia tõttu välja eriolukorra.

8. augustil kuulutas WHO seoses Ebola viiruse puhanguga välja rahvusvahelise tähtsusega rahvatervisealase hädaolukorra.

10. augustil avaldas Saksamaa uudistesaade "RTL aktuell" uudiselõigu Hamburgist, kus Ebola kahtlusega 28-aastane isik, kellel pärast Sierra Leonest saabumist tõusis palavik, viidi haiglasse uuringutele, kuid peagi selgus, et ta ei ole viirusega nakatunud.

12. augustil teatas Madridi haigla pressiesindaja, et Libeerias Ebolasse nakatunud ja Hispaaniasse Carlos III haiglasse ravile viidud Hispaania misjonärist preester, 75-aastane Miguel Pajares, kellele manustati eksperimentaalravimit ZMapp, on surnud.

Juulis Ebola viirushaigusse nakatunud ameeriklased Kent Brantly ja Nancy Writebol, keda raviti Ameerika Ühendriikides, tunnistati arstide poolt tervenenuks ja kirjutati augusti keskel haiglast välja.

17. augustil põgenesid (ründajate eest) Libeeria pealinna Monrovia lähistel asuvast haiglast 17 ebolapatsienti (mõnede allikate kohaselt 26 ebolapatsienti) viies endaga kaasa vereplekkidega nakkusohtlikke voodilinu ja madratseid. 

19. augustil viidi Berliinis haiglasse ebolakahtlusega noor naine.

30. augustil teavitasid Senegali rahvatervisega seotud ametkonnad WHO-d esimesest Ebola viirushaiguse juhtumist riigis.

1. septembril paigutati Stockholmis haiglasse ebolakahtlusega noor mees.

1. septembri seisuga on Saksamaa esimene ebolahaige Hamburgis arstide hoole all.

The Washington Posti andmetel on WHO teatel 3. septembri seisuga surnud Ebola viirushaigusse üle 1900 inimese.

Võimalikud ja kinnitatud üksikjuhtumid oktoobris-novembris

USA-s 

1. oktoobril teatasid esimesest kinnitatud haigusjuhust ka USA ametkonnad, The New York Times on tuvastanud nullpatsiendiks USA-s Thomas Eric Duncani, kellele manustati ravimina brintsidofoviiri, kuid 8. oktoobri seisuga on ta surnuks kuulutatud.

Meditsiiniõde (tervishoiutöötaja nr 1 Dallases) Nina Pham nakatus, vaatamata reeglitekohasele turvarõivastusele, tõenäoliselt ebolapatsienti Duncanit põetades ka ise Ebola viirushaigusse.

15. oktoobril teatas Texase osariigi terviseteenuste amet, et Texase osariigis Dallases asuvas haiglas on nakatunud ka teine tervishoiutöötaja Amber Joy Vinson, kes lendas juba haigussümptomitega Clevelandist Dallasesse, ebolasse (analüüsid andsid positiivse vastuse).

24. oktoobri seisuga on Tervishoiuinstituut (NIH) teatanud, et Nina Pham ja Amber Joy Vinson (Vinson jääb veel mõneks ajaks haiglaravile) on terved.

Atlanta 

USA arst Ian Crozier nakatus ebolasse Sierra Leones, kus ta töötas koos Pooleyga Maailma Terviseorganisatsiooni kutsel, ja lennutati Atlantasse Emory ülikooli haiglasse 9. septembril.

Ian Crozieri raviti Will Pooleylt saadud antikehadega ja tunnistati viirusevabaks. Vähem kui kahe kuu pärast leiti tal Ebola viirus silmast.

New Yorgis 

24. oktoobri seisuga on New Yorgi Bellevue haiglas ravil vabatahtlikuna Ebola viirust tõrjumas käinud ameeriklasest arst, kes naasis Guineast.

Euroopas

Saksamaal 

2. oktoobri 2014 seisuga on Maini-äärse Frankfurdi ülikoolikliinikumi Frankfurter Universitätsklinik paigutatud ebolakahtlusega või ka -nakkusega Belgia lastearst, kes on transpordiks liiga nõrk.

Hispaanias 

Hispaanias leidis kinnitust haiglaõe Teresa Romero Ramose, kes hooldas Madridi haiglas Sierra-Leone ebolahaigla meditsiinidirektorist ebolahaiget Hispaania preestrit, nakatumine ebolasse. 21. oktoobri seisuga on Teresa Romero Ramos terveks kuulutatud.

Tõenäoliselt võis tervenemisele kaasa aidata medõele manustatud seerum, ebolast tervenenud inimeste verest eraldatud spetsiifiliste antikehadega.

Rootsis 

Stockholmi Arlanda lennujaama lennuväljal maandus 19. oktoobri õhtul lennuk, millega võis lennata tõenäoliselt Ebola viirusega nakatunud mees, kes on viidud Karolinska haiglasse.

Soomes 

30. oktoobri seisuga on Helsingi Meilahti haiglasse paigutatud ebolakahtlusega mees, kes saabus Libeeriast.

Tõenäoliselt oli patsient haigestunud hoopis malaariasse.

Eestis 

2014. aasta novembri esimesel nädalavahetusel ületasid Eesti piiri ebaseaduslikult neli sisserändurit Lääne-Aafrikast. Kohtupidamise protsess võttis aga ootamatu pöörde: üks sisserändur (Guineast) kurtis ebolale sarnaste sümptomite üle ja Tartu Kiirabile tehti väljakutse – mis aga vallandas koha peal ebolapaanika.

Taanis 

Kopenhaagenis viidi haiglasse SAS-i lennukiga reisinud ebolakahtlusega isik, kes tundis end lennureisi ajal väga halvasti.

Lääne-Aafrikas

Malis 

23. oktoobril 2014 teatati esimesest haigusjuhtumist Malis – 2-aastane tüdruk, kes saabus pereliikmetega Guineast, kus isa töötas kohaliku Punase Risti heaks aga ka erakliinikus, suri Kayesis.

Ennatlikud avaldused (2015) 

Malawi valitsusametnikud lükkasid ümber alusetud kuulduse,d justkui oleks Nkhatabay Hospitalis ravil Ebola viirusega nakatunud mees.

Tervishoiutöötajad

Käimasoleva ebolaepideemia ajal on septembrikuu seisuga teadaolevalt Aafrikas Ebola viirushaigusse haigestunud 318 tervishoiutöötajat ja surnud 151.

WHO andmed Ebola viirushaigusse nakatunud ja surnud meditsiinitöötajate kohta, seisuga 19. oktoober 2014.:

16. novembri seisuga on Guineas nakatunud 95 ning surnud 55, Libeeris 341 ja surnud 170 ning Sierra Leones nakatunud 132 ja surnud 104 meditsiinitöötajat.

WHO andmed Ebola viirushaigusse nakatunud ja surnud meditsiinitöötajate kohta 3 suurema levikuga riigis, seisuga juuni 2015.

Muu

Ebolakarantiin

USA-s 

USA kaitseminister Chuck Hagel on Ebola viiruse leviku tõkestamiseks väljastanud käsu kõikide Lääne-Aafrikast naasvate sõjaväelaste 21-päevasesse karantiini panemiseks.

USA Maine'i osariigi kuberner Paul LePage teatas, et üritab Sierra Leonest naasnud ebolapatsiente hooldanud haiglaõde Kaci Hickoxi jõuga ebolakarantiini sundida.

Ebolakontroll 

Suurbritannia ja Prantsusmaa ametkonnad on otsustanud suurtes lennujaamades, näiteks Pariisi Charles de Gaulle'i lennujaamas, hakata Aafrikast saabuvaid reisijaid kontrollima, mõõtes saabuvate reisijate kehatemperatuuri.

16. oktoobril teatasid ka Kreeka ja Hispaania ametkonnad, et alustavad ebolakontrolli.

Liikumiskeeld 

Sierra Leone pealinna Freetowni linnapea Franklyn Bode Gibson on palunud kõiki linnaelanike Ebola viiruse leviku tõkestamiseks püsida kodudes ja mitte tänavatel liikuda..

Ebolaepideemia lõppemine 

WHO võib teavitada ebolaepideemia lõppemisest Senegalis (17. oktoobril) ja Nigeerias (20.oktoobril), kui ei lisandu uusi teateid ebola haigus- ja surmajuhtumite kohta.

WHO andmetel on 17. oktoobri seisuga Ebola viirushaiguse puhang Senegalis lõppenud.

WHO deklareeris 20. oktoobri seisuga Ebola viirushaiguse leviku Nigeerias lõppenuks.

Sierra Leone ebolaepideemia 

Sierra Leones avastasid tervishoiuametnikud kõrvalises teemandikaevandamispiirkonnas hulgaliselt surnukehi, mis tekitab kartusi, et ebolaepideemia mõõtmed võivad olla suuremad kui seni teada, kuna paljudest ebolajuhtumitest Konos pole seni teatatud.

Eesti

Abi Ebola viirushaiguse leviku tõkestamiseks 

Portaali Delfi vahendusel on Eesti välisministri Urmas Paeti sõnul Eesti tänavu toetanud Ebola viirushaiguse tõkestamist 100 000 euroga: millest 40 000 euroga toetab Välisministeerium ÜRO poolt asutatavat ebola tõrjefondi ning 60 000 euroga Maailma Terviseorganisatsiooni tegevust ebola tõkestamisel.

Eesti haiglate võimekus ebolahaigete vastuvõtmiseks 

Portaali Delfi vahendusel on Sotsiaalministeeriumi rahvatervise osakonna nõuniku Martin Kadai sõnul ebolast teavitatud nii häirekeskust, perearste kui ka kiirabi, kuid Eesti haiglate võimekuse mahtu ebolahaigete vastuvõtmiseks on raske prognoosida, kuna spetsiaalseid isolatsioonibokse või -palateid pole. 

Haiguse kahtluse või kinnitatud juhtumi ilmnemisel toimetataks patsient ühte kahest nakkushaiguste võimekusega haiglast: Lääne-Tallinna Keskhaigla nakkuskliinikusse (Merimetsa Nakkuskliiniku statsionaar (Merimetsa nakkushaigla) asub aadressil Paldiski mnt 62) või Tartu Ülikooli Kliinikumi nakkusosakonda.

Loomadega ümberkäimine 

Hispaanias oktoobri algul nakatunud haiglaõe abikaasa Javier Limon, kes on karantiinis, saatis avalikkusele pöördumise, kaitsmaks pere koera Excaliburi magamapanemise eest. Üleskutsele olevat toetust, allkirjastamise näol, avaldanud ligi 400 000 inimest. 

Pole teada, kas Excaliburi vereproov oli Ebola viiruse suhtes seropositiivne.

9. oktoobri seisuga on pere koer Excalibur eutaneeritud.

USA-s Dallases nakatunud meditsiiniõe Nina Phami 1-aastane King Charlesi spanjeli tõugu koera Bentley vereproov osutus Ebola viiruse suhtes negatiivseks, kordusproov tehakse talle arvatavasti karantiini lõppedes.

Ebolahaige ravikulud 

Ebola viirushaigusse nakatunute ravi maksumus haiglates on varieeruv ja oleneb paljudest teguritest. Nii näiteks on avaldatud, et Senegali arsti, kes augustis Saksamaale Hamburgi ravile lennutati, otsesed ravikulud olid ligi 300 000 eurot ja ebolahaige arsti ravikulud kokku võisid ulatuda 2 miljoni euroni.

Ajaloolist 

Ebola viirushaigus avastati hemorraagilise palaviku epideemia ajal Sairis 1976. aastal.

Vaata ka
2014. aasta Ebola viirushaiguse epideemia Kongo Demokraatlikus Vabariigis
David Quammen
UNMEER

Märkused

Viited

Välislingid 
 Deadly Ebola virus reaches Guinea capital Conakry, BBC News, 23. märts 2014 (inglise keeles)
 Hein, Inna-Katrin, Ebola viirus jõudis Guinea pealinna, Postimees, 24. märts
 Ebola-viirushaiguse puhangust Lääne-Aafrikas, Terviseamet
 Lind, Matti Aivar, Ebola viirus on täielikult kontrolli alt väljunud, Delfi, 22. juuni 2014
 Laugen, Lauri, VIDEO: Sierra Leone kuulutas ebolapuhangu tõttu välja eriolukorra, Delfi, 31. juuli 2014 
 Mike Adams, Ebola outbreak may already be uncontrollable; Monsanto invests in Ebola treatment drug company as pandemic spreads (inglise keeles)
Outbreak of Ebola in Guinea, Liberia, and Sierra Leone, Haiguste Kontrolli ja Tõrje Keskus (Atlanta, Georgia, USA) (inglise keeles)
 Lind, Matti Aivar, Ebola viirusesse nakatunu jõudis Atlantasse, Delfi, 3. august 2014
 Chronology of Ebola Hemorrhagic Fever Outbreaks, Haiguste Kontrolli ja Tõrje Keskus (inglise keeles)
 Ebola-viirusnakkuse levik Lääne-Aafrikas, Terviseamet, 4. august 2014
 Schlanger, Zoë, What Happens if the WHO Declares Ebola an ‘Emergency of International Concern’?, Newsweek, 7. august 2014 (inglise keeles)
 Freeman, Colin, Strange, Hannah, Ebola outbreak: Bodies 'dumped in the street’ as Liberia faces panic over virus, The Daily Telegraph, 7. august 2014 (inglise keeles)
 Laugen, Lauri, WHO kuulutas ebolapuhangu rahvusvaheliseks tervisealaseks hädaolukorraks, Delfi, 8. august 2014
 Ebola Outbreak: Spanish Priest Miguel Pajares Dies as Global Toll Tops 1,000, NBC News, 12. august 2014 (inglise keeles)
 Suurkask, Heiki, Soovitus ebolaepideemia ajal: ära katsu, ära kätle, ära otsi juhuslikku vahekorda, Delfi, 12. august 2014
 Laugen, Lauri, Kaitseminister: kulutulena leviv ebola ohustab Libeeria olemasolu, Delfi, 10. september 2014
 Belluz, Julia Why is Obama sending military to attack the Ebola virus?, Vox.com, 18. september 2014 (inglise keeles)
 Mike Adams, Top ten things you need to do NOW to protect yourself from an uncontrolled Ebola outbreak, 1. oktoober 2014 (inglise keeles)
 Jack Linshi, Ebola Healthcare Workers Are Dying Faster Than Their Patients, 3. oktoober 2014 

 David Gutierrez, Top infectious disease researcher says 'risk is real' for Ebola to become airborne, 5. oktoober 2014 (inglise keeles)
 Kuulo Kutsar, Ebola evolutsiooni hoiatus või epidemioloogiline seaduspärasus., Horisont 1/2015, veebiversioon (vaadatud 20.03.2015)

 Libeerias
 Jonathan Benson, Zombie weirdness: Two deceased Ebola patients allegedly come back to life during funeral in Liberia, 25. september 2014 (inglise keeles)

 USA-s
 Texase osariigis
 Die Welt, Erstmals Ebola-Seuche in den USA festgestellt (saksa keeles)
 Mike Adams, Alarming photos show Ebola vomit cleanup crew in Dallas wearing NO protective gear whatsoever, 3. oktoober 2014 (inglise keeles)
 Heiki Suurkask, Ebola levis USA-sse: kas surmahaigusest on võimalik ka jagu saada?, 1. oktoober 2014
 Die Welt, Patient hatte Kontakt zu Schulkindern, 2. oktoober 2014 (saksa keeles)
 Mike Adams, Do these ten pieces of evidence prove the U.S. government is actively encouraging an Ebola outbreak in America?, 3. oktoober 2014 (inglise keeles)

 Ebolakarantiin
 Aafrikas
 CNN, Nima Elbagir ja Laura Smith-Spark, Angry, scared and hungry: Inside the Ebola 'quarantine zone', 27. august 2014 (inglise keeles)
 BBC, Sierra Leone widens Ebola quarantine to three more districts, 25. september 2014 (inglise keeles)

 USA-s
 Christina Sarich, Texas Ebola Outbreak Results in Forced Quarantine, Blood Draws Or Arrest, Natural Society 9. oktoober 2014 (inglise keeles)
Bruce Golding, NBC’s medical correspondent ‘violated Ebola quarantine’, 13. oktoober 2014 (inglise keeles)
 Die Welt, Erste US-Schulen schließen aus Angst vor Infektionen (saksa keeles)

 Muu 
 Euroopa Parlament: Euroopa Parlamendi resolutsioon ELi reageerimise kohta Ebola-puhangule (2014/2842(RSP)), 16.10.2014
 Euroopa Parlament: Euroopa Parlamendi 18. septembri 2014. aasta resolutsioon EL-i reageerimise kohta Ebola viiruse puhangule (2014/2842(RSP)), 18.10.2014
 Geidi Raud, FOTOD: Tallinnas maandus teoreetilise ebolariskiga lennuk, 27. november 2014, veebiversioon (vaadatud 27.11.2014) 
 Simi John. 'Ebola Vaccine Only Works on White People' Fake News Story Goes Viral, 28. september 2014 

2014
Epideemiad
Sierra Leone
Guinea
Libeeria